Az egészség megőrzése, fejlesztése egyéni felelősség önmagunkkal szemben, és kollektív felelősség szülőként, nevelőként, munkáltatóként. A Kutatók Éjszakája SZIE GTK Gödöllő programjai között ezért is kapott helyet: *A Természetes módszerek a krónikus nyak- és derékproblémák rehabilitációjában előadás,*amelyaz Emberi Erőforrások BA Egészségmegőrző mentor (Work-Life Balance) specializáció és a Balance Gerincterápia szakmai együttműködése által valósult meg. Feövenyessy Krisztina alternatív mozgásterapeuta, funkcionális gerinctréner közérthető és élvezetes előadásában a résztvevők megismerkedtek a degeneratív gerincbetegségek kialakulásának mechanizmusával, megtanulták felismerni a jellemző tüneteket saját magukon és családtagjaikon, konkrét segítséget is kaptak a betegségek hatékony megelőzéséhez. A téma speciális érdeklődői kört vonzott, ami kiterjedt sportoló diákokra, egyetemi hallgatókra, szellemi és fizikai munkavállalókra (pedagógus, vezető beosztású menedzser, hegesztő, lakatos, szobafestő).

A résztvevők téma iránti érdeklődése olyannyira magas volt, hogy az eredeti másfélórás időkeret a duplájára növekedett, 17.00-20.00 óráig tartott. Eredményként írható le, hogy a gödöllői Madách Imre Szakközépiskola képviseletében Faberné Kollár Anikó ötletként felvetette, hogy Feövenyessy Krisztina tartson előadást biológia tanárok számára, akik folytatni tudják az ismeretterjesztő és felvilágosító tevékenységet mind diákjaik, mind a szülők körében. Az elérhetőségek kölcsönös cseréje megtörtént.

A látogatást megköszönve minden résztvevő részesült a SZIE-s ajándéktárgyakból.

Látogatói létszám: 27 fő.

Szervezői létszám: 4 fő

Feövenyessy Krisztina alternatív mozgásterapeuta, funkcionális gerinctréner,

Balance Gerincterápia

Dr. Gősi Mariann PhD egyetemi docens SZIE GTK TTI EE BA Egészségmegőrző Mentor (Work-Life Balance) specializációfelelős.

Szabados Tímea gyógytornász, fizioterapeuta Balance Gerincterápia

Feövenyessy Márton Balance Gerincterápia

A szakmai előadók és szervezők számára a köszönetnyilvánítás SZIE pólók és más ajándéktárgyak formájában megtörtént.

